ข้อบัญญัติเมืองพัทยาข้อบัญญัติเมืองพัทยาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เมืองพัทยาอำเภอบางละมุง จังหวัดชลบุรีพ.ศ.๒๕๕๒ อาศัยอำนาจตามความในมาตรา ๗๐ (๒)แห่งพระราชบัญญัติระเบียบบริหารราชการเมืองพัทยา พ.ศ. ๒๕๔๒ และมาตรา ๑๐ (๒)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายเมืองพัทยาโดยความเห็นชอบของสภาเมืองพัทยา ผู้ว่าราชการจังหวัดชลบุรีคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติเมืองพัทยาเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่เมืองพัทยา อำเภอบางละมุงจังหวัดชลบุรี พ.ศ. ๒๕๕๒ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาเกลือ ตำบลหนองปลาไหล ตำบลโป่ง ตำบลหนองปรือและตำบลห้วยใหญ่ อำเภอบางละมุง และตำบลนาจอมเทียน อำเภอสัตหีบ จังหวัดชลบุรี พ.ศ.๒๕๔๗ บังคับในเขตเมืองพัทยาเว้นแต่ที่ขัดหรือแย้งกับข้อบัญญัตินี้ข้อ ๔ในข้อบัญญัตินี้บริเวณที่ ๑ และบริเวณที่ ๒หมายความว่า พื้นที่บริเวณตามที่กำหนดไว้ในข้อ ๑ แห่งกฎกระทรวงตามข้อ ๓ของข้อบัญญัตินี้บริเวณที่ ๓ หมายความว่าพื้นที่บริเวณดังต่อไปนี้ทิศเหนือ จดขอบเขตด้านทิศใต้ของซอยสุขุมวิท -พัทยา ๕๔ทิศใต้ จดเขตทางด้านทิศเหนือของซอยสุขุมวิท -พัทยา ๕๘ และเส้นตรงที่ต่อจากแนวซอยสุขุมวิท - พัทยา ๕๘ไปบรรจบกับเขตทางด้านทิศตะวันตกทิศตะวันออก จดเขตทางด้านทิศตะวันตกของถนนสุขุมวิท(ทางหลวงแผ่นดินหมายเลข ๓)ทิศตะวันตก จดเส้นขนานระยะ ๓๐๐ เมตรกับเขตทางด้านทิศตะวันตกของถนนสุขุมวิท (ทางหลวงแผ่นดินหมายเลข ๓)ทั้งนี้ ตามแผนที่ท้ายข้อบัญญัตินี้ข้อ ๕ให้กำหนดพื้นที่บางส่วนในเขตเมืองพัทยาอำเภอบางละมุง จังหวัดชลบุรี ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ตามที่กำหนดไว้ในข้อ ๒แห่งกฎกระทรวงตามข้อ ๓ ของข้อบัญญัตินี้(๒) ภายในบริเวณที่ ๓ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑๐,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๒๐๐ ตารางเมตร แต่ไม่เกิน ๑๐,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ปากทางเข้าออกหลักต้องเชื่อมต่อกับถนนสุขุมวิท(ทางหลวงแผ่นดินหมายเลข ๓) เท่านั้น๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป(หรือแนวศูนย์กลางปากทางเข้าออกของรถยนต์ของอาคารพาณิชยกรรมประเภทค้าปลีกค้าส่งอื่นที่มีพื้นที่อาคารตั้งแต่๒,๐๐๐ ตารางเมตรขึ้นไป) ไม่น้อยกว่า ๑๕๐ เมตร๓. ข้อ ๒ (๒) (ข) ๓. ๔. ๕. ๖. ๗. ๘. ๙. และ ๑๐.แห่งกฎกระทรวงตามข้อ ๓ ของข้อบัญญัตินี้ข้อ ๖ภายในบริเวณพื้นที่ที่กำหนดตามข้อ ๕ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗อาคารที่มีอยู่แล้วในบริเวณพื้นที่ที่กำหนดตามข้อ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนแปลงการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการขออนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกเมืองพัทยาเป็นผู้รักษาการตามข้อบัญญัตินี้ประกาศณ วันที่ ๘ มิถุนายน พ.ศ. ๒๕๕๒อิทธิพลคุณปลื้มนายกเมืองพัทยา[เอกสารแนบท้าย]๑.แผนที่ท้ายข้อบัญญัติเมืองพัทยา เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เมืองพัทยาอำเภอบางละมุง จังหวัดชลบุรี พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๔มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๘๕ ง/หน้า ๙/๑๗ มิถุนายน ๒๕๕๒